Nú eru aðeins 26 dagar þar til Febrúarflugur hefjast og eflaust eru einhverjir byrjaðir að hnýta og mynda flugur til að setja inn á hópinn Febrúarflugur á Facebook . Að þessu sinni freistum við þess að virkja stangaveiðifélög og hnýtingarhópa hringinn í kringum landið til að taka þátt , hver með sínu nefni og getu . Tölvupóstur hefur verið sendur á vel flest stangaveiðifélögin þar sem sú hugmynd er kynnt að hvetja félagsmenn sína til að merkja flugurnar með hashtag ( # ) sem tengist viðkomandi félagi . Jafnframt hefur félögunum verið boðið að efna til einhverra samkoma þar sem félagsmenn hittast , hnýta flugur eða njóta fræðslu af einhverju tagi sem tengist flugum eða fluguhnýtingum og kynna það í Febrúarflugum . Ef félögin kjósa að koma þessum viðburðum á framfæri þá er þeim boðið að senda FOS.IS skilaboð þar um og þetta verður auglýst í hópinum og hér á síðunni . Við bíðum spennt eftir viðbrögðum við þessari hugmynd okkar . Ef þú , lesandi góður , ert meðlimur í hópi eða öðrum félagsskap sem kemur saman og hnýtir flugur , þá er þér einnig velkomið að senda okkur skilaboð og tilgreina hashtag þíns hóps og merkja þitt framlag til Febrúarflugna 2020 með því . Annars verður átakið með nokkuð hefðbundnu sniði þetta árið , létt og lipurt og allir geta tekið þátt með því að skrá sig í hópinn á Facebook . Engin skuldbinding fellst í þátttökunni , en þeir sem leggja fram flugur eiga möguleika á að hljóta smá viðurkenningu fyrir frá styrktaraðilum átaksins .